open-index/open-wikipedia-markdown huggingface dataset:
Linksys

[thumb|200px|''Linksys'' populārākais produkts — bezvadu maršrutētājs [WRT54G]]
***Linksys*** ir ASV uzņēmuma *[[Belkin|Belkin International, Inc]]* datortīklu aprīkojuma zīmols. Tas kā neatkarīgs uzņēmums ir dibināts 1988. gadā; 2003. gadā to nopirka *[[Cisco]]*; kopš 2013. gada *Linksys* ir *Belkin* struktūrā.

*Linksys* visvairāk ir pazīstams ar platjoslas un bezvadu maršrutētājiem, tas arī piedāvā *[[Ethernet]]* komutatorus un VoIP aparatūru, modemus, kā arī citas iekārtas gan mājas lietotājiem gan biznesam. Nozīmīgi tā konkurenti ir *[[D-Link]]*, *[[TP-Link]]* un *[[Netgear]]*.

## Vēsture
1988. gadā imigranti no Taivānas precētais pāris Dženija un Viktors Tsao Irvinā dibināja uzņēmumu ***DEW International***. Viņi kādu laiku saglabāja otru darba vietu, esot konsultantiem, kuri saveda kopā ASV tehnoloģisko iekārtu pārdevējus ar Taivānas ražotājiem.
Uzņēmuma pirmie produkti bija printeru kopīgošanas ierīces, kas savienoja printerus ar vairākiem personālajiem datoriem. Uzņēmums tika pārdēvēts par ***Linksys***.

Vēlāk sāka ražot *Ethernet* centrmezglus, tīkla kartes un kabeļus. Līdz 1994. gadam uzņēmums bija pieaudzis līdz 55 darbiniekiem ar gada ieņēmumiem 6,5 miljonu ASV dolāru apmērā.

Uzņēmums sāka strauji attīstīties 1995. gadā, kad *[[Microsoft]]* izlaida operētājsistēmu *[[Windows 95]]* ar iebūvētām tīklošanas funkcijām, kas paplašināja tā produktu tirgu. *Linksys* izveidoja savus pirmos ASV mazumtirdzniecības kanālus ar *Fry's Electronics* (1995. gadā) un *Best Buy* (1996. gadā).
1999. gadā uzņēmums paziņoja par pirmo *Fast Ethernet* *[[PCMCIA]]* karti piezīmjdatoriem. 2000. gadā tas ieviesa pirmo 8 portu maršrutētāju ar *[[SNMP]]* un *[[QoS]]*. 2001. gadā tas piegādāja savu miljono kabeļu *[[DSL]]* maršrutētāju.

Līdz 2003. gadam, kad uzņēmumu iegādājās *[[Cisco]]*, tam bija 305 darbinieki un ieņēmumi vairāk nekā 500 miljonu *USD* apmērā. Par šādu summu *Linksys* arī tika pārdots.
*Cisco* paplašināja uzņēmuma produktu līniju, 2005. gadā iegādājoties *[[VoIP]]* iekārtu ražotāju *Sipura Technology* un pārdodot tā produktus ar *Linksys Voice System* un vēlāk *Linksys Business Series* zīmolu.
2008. gada jūlijā *Cisco* iegādājās Sietlā bāzētu mājas tīklošanas pārvaldības programmatūras pārdevēju *Pure Networks*; tas iepriekš nodrošināja rīkus un programmatūras infrastruktūru, kas tika izmantota, lai izveidotu *Linksys Easy Link Advisor*.

2013. gada janvārī *Cisco* paziņoja, ka mājas tīklošanas nodaļu un *Linksys* pārdos *[[Belkin]]*. Tādējādi *Belkin* paplašināja mājas maršrutētāju tirgus daļu līdz 30 %. *Belkin* apņēmās turpināt atbalstīt un nodrošināt garantiju esošajiem *Linksys* produktiem.
Vēlāk *Linksys* tika integrēts *Belkin* struktūrā, un kā uzņēmums beidza eksistēt.

2018. gadā *Belkin* tika pārdots Taivānas elektronikas uzņēmuma *[[Foxconn]]* meitas uzņēmumam *Foxconn Interconnect Technology*.

## Ārējās saites
* Linksys mājaslapa
Piekraste

[250px|thumb|[Atlantijas okeāns|Atlantijas okeāna Brazīlijas piekraste]]

**Piekraste** ir jūras vai iekšzemes ūdenstilpes krastam pieguļoša sauszemes teritorija, kur vērojamas ūdens baseina darbības pēdas. Vārds *piekraste* dažreiz tiek izmantots arī kā īpašības vārds, piemēram, piekrastes ūdeņi, piekrastes salas.

Tā bieži kalpo par atpūtas zonu, zvejas resursu avotu, vietu ostām un citiem infrastruktūras objektiem. Daudzās valstīs piekraste tiek īpaši aizsargāta, jo tā ir jutīga pret piesārņojumu, klimata pārmaiņām un cilvēka saimniecisko darbību.

## Ārējās saites
IP balss pārraide

200px|thumb|VoIP darbības shēma
100px|thumb|1140E VoIP telefons
**IP balss pārraide** jeb **VoIP** ( — 'balss pa IP') ir sakaru sistēma, kas nodrošina balss pārveidi ciparu veidā, šo ciparu pakešu pārraidi jebkuros IP tīklos (tai skaitā internetā) un pārraidīto pakešu pārveidi atpakaļ balss signālā.

Termini Interneta Telefonija, platjoslas telefonija un platjoaslas telefonijas pakalpojumi tieši norāda uz komunikācijas pakalpojumu atzaru (fakss, balss sakari, SMS un balss ziņojumi) car Internetu nevis caur telefona tipa vado tīklu.

Soļi un principi, kas ir iesaistīti un veido Interneta Telefonijas zvanos ir līdzīgi tradicionālajai digitālajaia telefonikai un tie iekļauj signālu sūtīšanu, kanālu konfigurāciju, analogo balsa sakaru digitalizāciju un šifrēšanu. Tā vietā, lai zvani tiku pārraidīti ķēžu pārslēgšanas tīklā, digitālā informācija tiek sadalīta pa paketēm un sagatavota sūtīšanai, kā IP paketes car pakešu ķēžu tīklu. Tie pārvieto mēdiju kanālus izmantojot speciālus mēdiju piegādes protokolus, kas kodē audio un video signālus ar audio un video kodekiem. Dažādi kodeki eksistē, kas optimezē mēdiju straumēšanu balstoties uz aplikāciju prasībām un tīkla pārraides spējām; daži risinājumi darbojas uz šaurjoslas un saspiestas balsa kompresijas risinājumiem, kamēr vēl daži atbalsta augstas precizitātes kodekus.

Agrīnie balss IP telefonijas pakalpojumu sniedzēji piedāvāja biznesa modeļus un tehniskos risinājumus, kas atspoguļoja mantotā tālruņu tīkla arhitektūru. Otrās paaudzes pakalpojumu sniedzēji, piemēram, Skype, izveidoja slēgtus tīklus privātu lietotāju bāzēm, piedāvājot bezmaksas zvanu priekšrocības un ērtības, vienlaikus potenciāli iekasējot maksu par piekļuvi citiem sakaru tīkliem, piemēram, PSTN. Tas ierobežoja lietotāju brīvību sajaukt un saskaņot trešo personu aparatūru un programmatūru. Trešās paaudzes pakalpojumu sniedzēji, piemēram, Google Talk, pieņēma apvienotā VoIP koncepciju, kas ir atkāpe no mantoto tīklu arhitektūras. Šie risinājumi parasti ļauj dinamiski savienoties starp lietotājiem visos divos interneta domēnos, kad lietotājs vēlas veikt zvanu.

Papildus VoIP tālruņiem VoIP ir pieejams arī daudzos personālajos datoros un citās interneta piekļuves ierīcēs. Zvanus un SMS īsziņas var sūtīt, izmantojot mobilos datus vai Wi-Fi. VoIP ļauj apvienot mūsdienu sakaru tehnoloģijas (ieskaitot tālruņus, viedtālruņus, balss un video konferences, e-pastu un klātbūtnes noteikšanu), izmantojot vienotu sakaru sistēmu.

## Ārējās saites
Krasts

[250px|thumb|[Rīgas līcis|Rīgas līča krasts Kaltenē]]
**Krasts** jeb **krasta līnija** atdala jūras vai iekšzemes ūdenstilpes ūdeņus no sauszemes. Krasts ir ūdenstilpes robeža, ūdenstilpēm ar mainīgu līmeni to parasti saista ar ilggadējo vidējo ūdens līmeni. Tā ir robeža joslai, kurā ūdenstilpes ūdens mijiedarbojas ar sauszemi (piemēram, liedagam). Mainīgā līnija, kurā satiekas ūdens virsma ar sauszemi, ir **ūdenslīnija**. Sauszemes teritoriju līdzās krastam (un attiecīgi ūdenstilpei) sauc par piekrasti.

## Ārējās saites
ISO 3166-2:RU

**ISO 3166-2:RU** ir starptautisks ISO standarts ģeokodiem un ir viens no ISO 3166-2 apakšstandartiem Krievijas Federācijai.

## Atjauninājumi
ISO 3166-2 atjauninājumi:
* 2000-06-21 No I-1 http://www.iso.org/iso/iso_3166-2_newsletter_i-1_en.pdf — pievienoti Ingušijas un Ziemeļosetijas alternatīvie nosaukumu varianti, izlabota Taimiras (dolganu-ņencu) autonomā apvidus nosaukuma kļūda.
* 2005-09-13 No I-7 http://www.iso.org/iso/iso_3166-2_newsletter_i-7_en.pdf  — pievienots Hantu-mansu autonomā apvidus alternatīvais nosaukums "Jugra".
* 2007-04-17 No I-8 http://www.iso.org/iso/iso_3166-2_newsletter_i-8_en.pdf  — noteikts kods Permas novadam.
* 2007-10-31 No I-9 http://www.iso.org/iso/newsletter_i-11.pdf — noteikts kods Kamčatkas novadam, labots Permas novada nosaukums.
* 2010-06-30 No II-2 II-2

## Kodi

## Skatīt arī
* ISO 3166-2
* ISO 3166-1
* Krievijas administratīvais iedalījums
Ķīnas Tautas Republikas karogs

thumb|300px|Ķīnas Tautas Republikas karogs
**Ķīnas Tautas Republikas karogs** (ķīn. 五星紅旗 Piecu zvaigžņu sarkanais karogs) tika pieņemts 1949. gada 1. oktobrī. Pēc Ķīnas Tautas Republikas izveidošanas bija vajadzīgs jauns karogs, kas simbolizētu jauno valsti. Tika izsludināts konkurss par jauno karogu. Atsaucās ap 3000 cilvēku, bet 38 karogu varianti nokļuva finālā. Par uzvarētāju kļuva Zengs Liansongs, kurš dzīvoja vienā no Ķīnas Tautas Republikas provincēm un pēc profesijas bija ekonomists un arī aktieris. Ķīnas Tautas Republikas karoga izskatu, izmantošanu un citus jautājumus, kas saistīti ar to, regulē speciāls likums.

Karogs ir sarkanā krāsā. Kreisās puses augšā atrodas liela, piecstaraina zvaigzne, bet pa labi no tās, atrodas četras mazākas zvaigznes, kuras ir izkārtotas puslokā. Par karoga izskatu ir daudz skaidrojumu. Sarkanā krāsa tiek saistīta gan ar komunismu, gan arī ar varoņu asinīm, kuri gāja bojā revolūcijas laikā. Dzelteno krāsu skaidro kā Ķīnas kultūras un vēstures pagātnes simbolu. Visvairāk skaidrojumu ir četrām mazajām zvaigznēm. Tradicionāli šīs zvaigznes tiek saistītas ar četrām šķirām, kuras formulēja Mao Dzeduns. Tās ir strādnieki, zemnieki, sīkburžuāzija un patriotiskie ķīniešu kapitālisti. Mūsdienās populārā interpretācija ir, ka četras zvaigznes simbolizē, visvairāk pārstāvētās profesijas Ķīnas Tautas Republikas komunistiskajā partijā, respektīvi, zemniekus, strādniekus, skolotājus un karavīrus. Cits traktējums, kas sakņojas vēsturē, ir saistīts ar Ķīnas karogu laika posmā no 1913. līdz 1928. gadam. Tobrīd valsts karogs sastāvēja no četrām svītrām, kuras simbolizēja četras lielākās etniskās grupas, kas dzīvo Ķīnā. Pavisam noteikti ir zināms, ka lielākā zvaigzne simbolizē Ķīnas komunistiskās partijas vadošo lomu.
Gadsimts

**Gadsimts** ir laika mērvienība, kas vienāds ar simts gadiem. Sākot ar mūsu ēru, gadsimti tiek numurēti un tie tiek nosaukti pēc kārtas skaitļa, piemēram, 20. gadsimts. Gadsimti pirms mūsu ēras arī tiek numurēti, bet tie tiek skaitīti pretējā virzienā.

Pēc Gregora kalendāra mūsu ērā 1. gadsimts sākās 1. gadā un beidzās 100. gadā. Savukārt 2. gadsimts sākās 101. gadā un beidzās 200. gadā, 201. gadā sākās 3. gadsimts utt. Attiecīgi 20.&nbsp;gadsimts sākās 1901.&nbsp;gadā un beidzās 2000.&nbsp;gadā, 21.&nbsp;gadsimts sākās 2001.&nbsp;gadā.

Lai noskaidrotu, kad sāksies *n*-tais gadsimts, simts ir jāpareizina ar *n* un no rezultāta jāatņem 99, t.&nbsp;i., 100&nbsp;×&nbsp;*n*&nbsp;−&nbsp;99.
## Skatīt arī
* Gadsimtu saraksts
Tritons (atoma kodols)

**Tritons** ir ūdeņraža pārsmagā izotopa — tritija — atoma kodols. Tā masas skaitlis ir 3 un apzīmējums **t**. Tritons sastāv no viena protona un diviem neitroniem un pieder pie nestabiliem (bēta radioaktīviem) kodoliem. Tā pussabrukšanas periods ir 12,32 gadi.

Tritonus izmanto lādētu daļiņu paātrinātājos kā bombardējošās daļiņas.

Tritons sabrūk, izstarojot elektronu un elektronu antineitrīno. Sabrukšanā rodas hēlija-3 atoma kodols.

:{}^3_1\hbox{H}\to{}^3_2\hbox{He}^++\hbox{e}^-+\overline{\nu}_{\hbox{e}}

Šādu radioaktīvās sabrukšanas veidu sauc par bēta sabrukšanu, bet izstaroto elektronu plūsmu — par bēta stariem.
Tritons

**Tritons** var būt:
* Tritons sengrieķu mitoloģijā — Poseidona un Amfitrītes dēls;
* Tritons astronomijā — Neptūna lielākais dabiskais pavadonis;
* tritons bioloģijā — abinieks;
* tritons atomfizikā — tritija atoma kodols;
* tritons — disonējošs mūzikas intervāls.
Datorspēļu izdevējs

**Datorspēļu izdevējs** ir kompānija, kas izdod datorspēles, kuras izstrādājus pati kompānija vai kāds cits datorspēļu izstrādātājs.
Izdevējs parasti finansē spēles izstrādi, nodarbojas ar tās izplatīšanu, reklāmu, spēļu lokālo versiju izplatību un apmaksā ar spēļu izstrādi saistitās līgumsaistības (licences utt.)
## Lielākie datorspēļu izdevēji
Pēc žurnāla *"Game Developer"* aptaujas datiem uz 2007. gada oktobri.
Nacionālā okeānu un atmosfēras administrācija

right|thumb|200px|''NOAA'' logo
**Nacionālā okeānu un atmosfēras administrācija** (, **NOAA**) ir ASV Komercijas departamenta zinātniskā aģentūra, kas nodarbojas ar okeānu un atmosfēras pētījumiem. NOAA veic laikapstākļu prognozēšanu un cilvēku brīdināšanu par dabas stihijām, kā arī jūru un atmosfēras raksturošanu, vada okeānu un piekrastes resursu izmantošanu un aizsardzību, veic pētījumus, lai labāk izprastu apkārtējo vidi. Dibināta 1970. gadā, tās centrālais birojs atrodas Rokvilā, Mērilendā. NOAA administrators kopš 2001. gada ir atvaļinātais flotes viceadmirālis Konrāds Lotenbeičers (*Conrad C. Lautenbacher*).

NOAA stratēģiskais mērķis ir informēt sabiedrību, kā okeāni, piekrastes un atmosfēra ietekmē globālo ekosistēmu, kas savukārt ļautu tai pieņemt labākus sociālos un ekonomiskos lēmumus.
Wikimedia Foundation

***Wikimedia Foundation (WMF)*** ir ASV bezpeļņas un labdarības organizācija, kas nodrošina materiālu bāzi vairākiem vikivietņu projektiem. Pazīstamākais no tiem ir Vikipēdija, kuras angliskā versija ir viena no desmit visvairāk apmeklētajām vietnēm pasaulē. Fonds vada un koordinē šos projektus. Tas pastāv un darbojas pateicoties brīvprātīgiem ziedojumiem. Organizācijas galvenā mītne atrodas Sanfrancisko, Kalifornijā.

Organizāciju 2003. gada 20. jūlijā nodibināja Džimijs Veilss, Vikipēdijas līdzdibinātājs kā līdzekli Vikipēdijas un citu saistīto projektu uzturēšanai.

2017. gadā organizācijā strādāja ap 300 cilvēki, tās ieņēmumi bija 109 miljoni ASV dolāru. Organizāciju kā izpilddirektore vada Marjana Iskandera, bet organizācijas valdes priekšsēdētāja ir Marija Sefidari.

## Wikimedia projekti

## Kustības filiāles
*Wikimedia* kustības filiāles ir neatkarīgas, bet formāli atzītas cilvēku grupas, kuru mērķis ir kopīgi strādāt,  lai atbalstītu *Wikimedia* kustību un dotu tai savu pienesumu. *Wikimedia Foundation* valde ir apstiprinājusi trīs aktīvus kustības filiāļu modeļus: nodaļas, tematiskās organizācijas un lietotāju grupas. Kustības filiāļu mērķis ir organizēt un iesaistīties darbībās, kuru mērķis ir *Wikimedia* kustības atbalsts. Šādu aktivitāšu piemēri ir reģionālas konferences, sabiedrības informēšana, kopīgas klātienes darbnīcas un lietotāju apmācība, sabiedriskās attiecības, sabiedriskās politikas aizstāvība, sadarbības partneru iesaiste (galerijas, muzeji, arhīvi, bibliotēkas) un *[[Wikimania]]* konference.

Nodaļas vai tematiskas organizācijas atzīšanu apstiprina organizācijas valde, to rekomendāciju par atzīšanu veic filiāļu komiteja, kuru veido *Wikimedia* kopienas brīvprātīgie. Šī komiteja apstiprina arī lietotāju grupu atzīšanu. Lai arī *Wikimedia Foundation* formāli atzīst kustības filiāles, tās ir neatkarīgas no *Wikimedia Foundation*, kam par tām nav juridiskas kontroles.

Nodaļu atzīšana tika uzsākta 2004. gadā. 2010. gadā tika sākta pārējo modeļu attīstīšana. 2012. gadā WMF apstiprināja un pieņēma tematisko organizāciju un lietotāju modeli. Kā papildu modelis tika izveidots un apstiprināts kustības partneru modelis, bet šobrīd tas vēl netiek izmantots.

## Atsauces

## Ārējās saites

* 
* ''Wikimedia Foundation'' blogs
Sarmatisms

[thumb|right|200px|Poļu muižnieka tērps 17. gs. beigās ([Staņislavs Ščuka (1652/1654-1710)).]]

**Sarmatisms** ir apzīmējums Polijas-Lietuvas kopvalsts muižnieku (šļahtas un magnātu) 17. un 18. gadsimtā radītajai ideoloģijai un kultūrai, kas balstījās pieņēmumā, ka viņu izcelsme ir saistāma ar stepju jātniekiem sarmatiem, kas antīkajā laikmetā pakļāvuši slāvu ciltis un izveidojuši sabiedrības virsslāni.

## Priviliģētā slāņa ideoloģija
Polijas un Lietuvas muižniecība norobežojās no poļu, lietuviešu un baltkrievu zemniekiem, kultivējot īpašas privilēģijas un uzturot savas tiesības vēlēt karali. Sarmatisms slavināja personisko brīvību un kultivēja īpašas parašas un tērpus, kas atgādināja stepju tautu apģērbu.
1960. gadi

[thumb|270px|[Apollo 11 nosēšanās uz Mēness virsmas (1969).]]
**1960. gadi** jeb **20. gadsimta 60. gadi** bija gadu desmits, kurš sākās 1960. gadā un beidzās 1969. gadā. Bieži vien šie gadi tiek saukti par **sešdesmitajiem**.

## Notikumi pasaulē
* Vostok-1 lidojums kosmosā (1961)
* Attiecībās starp PSRS un ASV iestājas "atkusnis"
* Rietumeiropā sākās "seksuālā revolūcija" 
* Āfrikas dekolonizācija
* Berlīnes mūra uzcelšana (1961)
* Kubas raķešu krīze (1962)
* Atentāts pret Džonu Kenediju (1963)
* 1968. gada vasaras olimpiskās spēles Mehiko
* Apollo 11 nosēšanās uz Mēness virsmas (1969)
* UNIX izveidošana

## Notikumi Latvijā
* 1960. gada administratīvi teritoriālā reforma
* Mihails Tāls kļuva par astoto pasaules čempionu šahā (1960)
* 1961. gadā Salaspilī tika iedarbināts Latvijas PSR Zinātņu akadēmijas pētnieciskais kodolreaktors
* 1962. gadā Krustpils pievienota Jēkabpils pilsētai
* 1962. gadā Latvijā ieviesa obligāto astoņgadīgo izglītību
* 1963. gadā VEF uzsāka radioaparātu "Selga", "Spīdola" un "Rigonda" ražošanu
* 1964. gadā sāka darboties jaunā Rīgas autoosta
* 1965. gadā iedarbināja Pļaviņu HES pirmo hidroagregātu
* 1966. gadā sāka strādāt Ogres trikotāžas kombināts
* 1967. gadā nāca klajā Latvijas PSR mazās enciklopēdijas pirmais sējums 
* 1967. gada 18. oktobra orkāns Latvijā
* 1968. gadā pabeidza Inčukalna pazemes gāzes krātuves būvniecību
* 1969. gada 2. novembra orkāns Latvijā, bojā gāja 30 cilvēki
Džeimss Bjūkenens

**Džeimss Bjūkenens** (*James Buchanan*) var būt:

* Džeimss Bjūkenens (*James Buchanan*, 1791—1868) — 15. ASV prezidents;
* Džeimss Bjūkenens (*James M. Buchanan*, 1919—2013) — ASV ekonomists.
Džeimss Bjūkenens (ekonomists)

**Džeimss Makgils Bjūkenens** (, dzimis , miris ) bija ASV ekonomists. Pazīstams ar pētījumiem sabiedriskās izvēles teorijā (*public choice theory*), par ko 1986. gadā ieguva Nobela prēmiju ekonomikā.

Studējis Tenesī Universitātē. Pazīstamākais darbs — *The Calculus of Consent: Logical Foundations of Constitutional Democracy* (1962), kurā analizēts ekonomisko lēmumu pieņemšanas process, izmantojot gan ekonomikas, gan politoloģijas pētniecības metodes.

## Ārējās saites

* 
* Bjūkenena darbi tiešsaistē
Filips Glāss

**Filips Glāss** (, dzimis ) ir ASV komponists. Pēc stila tiek uzskatīts par minimālistu, tomēr pats nepiekrīt šim apzīmējumam, bet raksturo savus skaņdarbus kā "mūziku ar atkārtotām struktūrām". Ļoti ražens komponists, kurš darbojas dažādos žanros. Sadarbojies ar daudziem māksliniekiem, to skaitā ar Alenu Ginsbergu, Robertu Vilsonu, Godfriju Redžo, Ravi Šankaru, Lindu Ronstadu, Deividu Boviju un *[[Aphex Twin]]*. Filips Glāss ir Tibetas neatkarības aizstāvis.

Dzimis Baltimorā mūzikas ierakstu veikala īpašnieka ģimenē. Tā kā mājas kolekcijā parasti bija veikalā nepārdotie mūzikas ieraksti, Glāss jau agrā bērnībā iepazinās ar Eiropas modernistu (Hindemita, Bartoka) daiļradi. 15 gadu vecumā sāka studēt matemātiku un filozofiju Čikāgas Universitātē. Vēlāk iestājās Džuljarda skolā Ņujorkā. No 1963. līdz 1965. gadam mācījās Parīzē pie Nadjas Bulanžē. Parīzē iepazinās ar Ravi Šankaru, kurš dziļi ietekmēja Filipa Glāsa daiļradi. 1983. gadā ieguva pasaules atzinību par mūziku Godfrija Redžo dokumentālajai filmai *[[Koyaanisqatsi]]*.

## Ārējās saites

* Oficiālā mājaslapa 
* http://www.allmusic.com/cg/amg.dll?p=amg&sql=Bwi6xlfde5cqp
Glāss

**Glāss** var būt:

* Filips Glāss, amerikāņu komponists (dzimis 1937. gadā)
* Hjū Glāss, amerikāņu pētnieks un mednieks (1783—1833)
Starptautiskā Okeanogrāfijas komisija

**Starptautiskā Okeanogrāfijas komisija** jeb **Starpvaldību Okeanogrāfijas komisija** ( jeb **IOC**) tika dibināta pēc UNESCO Ģenerālās konferences 2.31 lēmuma. Šis organizācijas pirmā sēde notika Parīzē  UNESCO galvenajā mītnē. Par šīs komisijas dibinātājvalstīm kļuva 40 valstis.

2004. gadā Starptautiskajā Okenogrāfijas komisijā kopā bija 129 dalībvalstis. Bez dalībvalstīm, šajā organizācijā ietilpst organizācijas asambleja, prezidijs un sekretariāts. Komisijas sekretariāts atrodas Francijas galvaspilsētā Parīzē.

Starptautiskā Okeanogrāfijas komisijas uzdevums ir kontrolēt Klusā okeāna cunami brīdinājuma sistēmas darbību.

## Vēsture
Starptautiskā Okeanogrāfijas komisijas dibinātājvalstis bija: Argentīna, Austrālija, Beļģija, Brazīlija, Kanāda, Čīle, Ķīna, Kuba, Dānija, Dominikāna, Ekvadora, Somija, Vācijas Federatīvā Republika, Francija, Gana, Indija, Izraēla, Itālija, Kotdivuāra, Japāna, Koreja, Meksika, Mauritānija, Monako, Maroka, Nīderlande, Norvēģija, Pakistāna, Polija, Rumānija, Spānija, Šveice, Taizeme, Tunisija, Padomju Savienība, Apvienotie Arābu Emirāti, Apvienotā Karaliste, Amerikas Savienotās Valstis, Urugvaja, Vjetnama.

20. gadsimta 60. gados ANO Starptautiskā Okeanogrāfijas komisija ierosināja izstrādāt zemestrīču brīdinājuma sistēmu Indijas okeānā, taču šī reģiona valstis ieteikumu neņēma vērā. Pirmkārt, kopš 1883. gada te nebija novērotas spēcīgas zemūdens zemestrīces. Otrkārt, lielākā daļa reģiona valstu ir trūcīgas, bet šādas sistēmas izveidošana prasītu milzīgus līdzekļus.

## Atsauces

## Ārējās saites
*  Starptautiskā Okeanogrāfijas komisijas mājas lapa
Brīdinājums

200px|thumb|Brīdinājuma zīme, ka tuvumā ir radiācija

**Brīdinājums** ir pietiekami svarīga informācija, kas laikus tiek sniegta ar mērķi izdarīt koriģējošu iedarbību uz nākotnes notikumiem. Brīdinājumus var lietot arī lai audzinātu un nepieļautu kādu citu kļūdas, kā arī profilaksei. Bieži, lai cilvēkus brīdinātu, tiek izmantota sarkanā krāsa, atsevišķos gadījumos arī dzeltena un citas, piemēram, futbolā dzeltenā kartīte.

## Skatīt arī
* Brīdinājuma zīme
* Brīdinājuma sistēma
Reģions

**Reģions** (no  — 'valsts, apgabals') ir ģeogrāfijas termins, kurš tiek izmantots dažādi. Galvenokārt ar terminu "reģions" apzīmē nelielu sauszemes vai ūdens teritoriju, kuru vieno kāda kopīga lieta, piemēram, salas (Mikronēzija), jūra (Marmora jūras reģions) u.c.

Reģions ir mazāka teritorija no kaut kādas lielākas teritorijas, piemēram, pasaules (pasaules reģioni), valsts (administratīvais iedalījums), bet savukārt tas ir lielāks nekā kāda specifiska vieta.

## Starp citu
*Reģiona* ir Dienviditālijā esošās pilsētas Redžo Kalabrijas kādreizējais nosaukums.

## Ārējās saites
Etnoss

**Etnoss** (, no , *étnos* — 'tauta') ir Padomju Savienības beigu gados PSRS Zinātņu akadēmijas Etnogrāfijas institūta izstrādāts jēdziens, kas skaidro tautību kā sociālu cilvēku kopumu, kuras locekļi apzinās sevi kā vienotu grupu, pretstatā pārējiem etnosiem. Jēdziena galvenais izstrādātājs bija Etnogrāfijas institūta ilggadējais direktors Juliāns Bromlejs. Kopš PSRS sabrukuma etnosa teorija ir zaudējusi nozīmi Krievijas Federācijas tautību politikas veidošanā un akadēmiskajā vidē.

Saskaņā ar etnosa teoriju etnosam piederošie identificējas ar reālu vai iedomātu kopēju izcelsmi un vēsturi. Izveidojies ilgstošā vēsturiskā attīstībā noteiktā vidē un to bieži, bet ne vienmēr, vieno līdzīga kultūra, valoda, mentalitāte vai līdzīgas antropoloģiskās īpašības. Etnoss — bioloģiski sociāla cilvēku kopa, kas izveidojusies ilgstošā vēsturiskā attīstībā noteiktā dabas vidē un kuru vieno kopēja kultūra, valoda, mentalitāte, vienādas antropoloģiskās īpatnības.

## Skatīt arī

* Etniskā grupa
* Subetniskā grupa

## Atsauces

## Ārējās saites
Čuvašu valoda

**Čuvašu valoda** (*Чăваш чĕлхи*) ir tjurku saimes valoda, kurā runā Krievijas vidusdaļā Pievolgā galvenokārt čuvaši. Tā ir vienīgā dzīvā oguru atzara valoda.

Čuvašu valoda ir oficiālā valoda Čuvašijas Republikā un tajā runā vairāk kā 1 miljons cilvēku. 

## Stāvoklis
Tikai 86% etnisko čuvašu runā čuvašu valodā. Neskatoties uz to, ka čuvašu valoda tiek pasniegta skolās un zināmā mērā lietota plašsaziņas līdzekļos, tā ir atzīta par apdraudēto valodu, jo krievu valodai ir izteikti dominējošā loma visā čuvašu valodas lietošanas areālā. Astoņu gadu laikā (no 2002. līdz 2010. gadam), runātāju skaits samazinājās par ceturtdaļu.

## Alfabēts
Čuvašu valodas rakstība ir veidota uz kirilicas pamata ar vairākiem papildus pielāgotiem burtiem: .

## Ārējās saites

* Čuvašu-turku interneta vārdnīca
* Čuvašu-krievu vārdnīca
* Multivalodu čuvašu interneta vietne
* ''Nutshell Chuvash''
* ''Čuvašu tauta un valoda''
* Эктор Алос-и-Фонт. Оценка языковой политики в Чувашии
* 15 июня 2012 года в Чебоксарах состоялся пикет в защиту чувашского языка 
* Эктор Алос-и-Фонт, «Преподавание чувашского языка и проблема языкового поведения родителей», Чувашский государственный институт гуманитарных наук, 2015, Шупашкар.
* Скоро чувашский язык останется «какой-то культурной традицией»
Prostitūcija

300px|thumb|

**Prostitūcija** (, : *nodošanās netiklībai*) ir seksuālo pakalpojumu sniegšana par samaksu. Prostitūcijas juridiskais statuss dažādās valstīs ir ievērojami atšķirīgs. Dažās valstīs par to var sodīt ar nāvi, bet tikmēr citās tas ir pilnībā likumīgs. Latvijā prostitūcija ir legāla un tiek regulēta, taču nav atļauta prostitūcijas organizēšana (t.sk., suteneri un bordeļi), Igaunijā prostitūcija ir legāla, taču netiek regulēta, nav atļauta nekāda veida organizēta prostitūcija, Lietuvā prostitūcija ir nelegāla. Lielākajā daļā postkomunisma valstu (t.sk., Krievijā) prostitūcijai ir palicis tāds pats juridiskais statuss, kāds tas bija PSRS laikos, respektīvi, tā ir nelegāla (skat. karti).

Šis termins tiek arī brīvi lietots, lai apzīmētu dzimumattiecības, kuras kādam nav pieņemamas, piemēram, seksuāls neizvēlīgums vai sekss bez laulībām. Sabiedrībā šis termins tiek lietots vēl plašāk un bieži vien tas tiek lietots, lai nievājoši apzīmētu darbības, kuras nav formāli saistītas ar prostitūciju. Vīriešu prostitūtas, kuri piedāvā savus pakalpojumus sievietēm, mēdz saukt par žigolo.

## "Eskorti"
Viens no populārākajiem eifēmismiem ar ko atsaukties uz cilvēkiem, kas nodarbojas ar prostitūciju ir "eskorts". ASV prostitūcija ir nelegāla (vienīgais izņēmums, Nevadas štats). Saucot sevi par "eskortiem" (pavadoņiem/pavadonēm) un norādot, ka saņemtā nauda ir tikai "par kompānijas sastādīšanu" seksuālo pakalpojumu sniedzēji ASV var izvairīties no kriminālatbildības, jo juridiski precīzi definēt, kur beidzas samaksa par "savas sabiedrības piedāvāšanu" un kur sākas "seksuālo pakalpojumu piedāvāšana" ir grūti.

## Ekonomiskā kontekstā
250px|thumb|Sarkano lukturu rajons Bangkokā
Prostitūciju mēdz dēvēt par "senāko profesiju pasaulē".

Tā kā prostitūcijā starp pakalpojumu sniedzēju un pakalpojumu saņēmēju nav nekādas birokrātijas un saistības ir īsas, prostitūtu cenas ir vērtīgs ekonomisks indikators. Piemēram, latviešu portālā sexriga.lv piedāvātais Rīgas prostitūtu cenu indekss ir ticis izmantots ekonomikas blogos kā ekonomisks rādītājs, piemēram, lai pierādītu, ka 2009. gadā, Latvijā joprojām bija ļoti zema pirktspēja, ņemot vērā, ka prostitūtu cenas svārstījās ap 30 Ls/h, kaut arī optimisti šajā laikā sagaidīja atkopšanos no krīzes.

## Atsauces

## Ārējās saites
Džastins Timberleiks

**Džastins Timberleiks** (*Justin Timberlake*; dzimis ) ir amerikāņu popmūzikas dziedātājs, dziesmu autors, aktieris, mūzikas ierakstu producents.

Timberleiks ir dzimis Memfisā, Tenesī štatā. Viņš ir Linnas Garlesas un Randala Timberleika dēls. Viņš kļuva pasaulslavens kā viens no pusaudžu puišu popgrupas *[['N Sync]]* dalībniekiem. 2002. gadā viņš uzsāka veiksmīgu solo karjeru, izdodot savu debijas albumu *[[Justified]]*, kas visā pasaulē pārdots vairāk nekā 7 miljonos eksemplāru. Viņa nākamais albums "FutureSex/LoveSounds" bija vēl veiksmīgāks par iepriekšējo, tas ir pārdots vairāk nekā 8 miljonos kopiju visā pasaulē. Trīs no šī albuma singliem sasniedza 1. vietu ASV *Billboard* dziesmu topā. Timberleiks savas solo karjeras laikā ir ieguvis desmit ''Grammy'' mūzikas balvas. Viņš ir sadarbojies ar *[[Timbaland]]*, *[[The Black Eyed Peas]]*, Nelliju Furtado, Bejonsi, T.I., *[[Nelly]]*, *[[Snoop Dogg]]*, *[[50 Cent]]*,*'[[Duran Duran]]* un citiem pasaulē pazīstamiem mūziķiem.

Piedalījies televīzijas šovā *[[Saturday Night Live]]* (1975—), ieguvis četras ''Emmy'' balvas. Sākot ar 2008. gadu vairāk pievērsies kinoaktiera karjerai. Kā aktieris ir attēlojis nozīmīgas lomas vairākās filmās, tostarp "Soutlendas stāsti" (2006), "Plašais ceļš" (*The Open Road*, 2009), "Sociālais tīkls" (2010), "Sliktā skolotāja" (2011), "Laikā" (2011), "Noderīgi draugi" (2011), *[[Runner Runner]]* (2013), "Stāsts par Levinu Deivisu" (2013), "Brīnumu rats" (2017), *[[Palmer (filma)|Palmer]]* (2021) un *[[Reptile (filma)|Reptile]]* (2023).

2024. gadā, kad Timberleiks jau bija viens no populārākajiem dziedātājiem pasaulē, policija viņu arestēja par auto vadīšanu dzērumā. Dziedātājs arī agrāk atzinis savu atkarību no alkohola un vēlmi izārstēties no tās.

Precējies ar aktrisi Džesiku Bīlu, ir divi bērni.

## Diskogrāfija

### Studijas albumi

### Singli

## Atsauces

## Ārējās saites

*
Velsiešu valoda

**Velsiešu valoda** (**' vai **'; , ) ir viena no nedaudzajām dzīvajām ķeltu grupas valodām, kurā runā lielākoties velsieši Velsā un kompaktākajās velsiešu kopienās Čubutā (Argentīnā) un citur pasaulē.

Sakarā ar ievērojamo angļu valodas lietojuma pieaugumu velsiešu valodas lietojums pēdējās desmitgadēs būtiski samazinājies. Neskatoties uz to, velsiešu valoda joprojām ir vislietotākā no ķeltu valodām, kurā runā vairāk kā  cilvēku, no kuriem 62% to lieto ikdienā.

## Valodas statuss
Pēc 2001. gadā veiktās tautas skaitīšanas datiem, Velsā aptuveni 20,5% no iedzīvotājiem jeb 611 tūkstoši cilvēku runāja velsiešu valodā. Salīdzinot ar 1991. gadā veiktās tautas skaitīšanas datiem, valodas pratēju skaits palielinājās par aptuveni 2%. Salīdzinoši daudz velsiešu valodas pratēji dzīvo arī citās Apvienotās Karalistes vietās, īpaši lielākajās pilsētās un Velsas-Anglijas robežas tuvumā. Ārpus Apvienotās Karalistes visvairāk velsiešu valodas pratēji dzīvo Čubutas provincē Argentīnā, kā arī Amerikas Savienotajās Valstīs un Kanādā.

2011. gadā velsiešu valodai Velsā tika piešķirts oficiālās valodas statuss.

## Atsauces

## Skatīt arī
* Velsiešu īpašvārdu atveidošana

## Literatūra
* J.W.Aitchison and H.Carter. *Language, Economy and Society. The changing fortunes of the Welsh Language in the Twentieth Century*. Cardiff. University of Wales Press. 2000.
* J.W.Aitchison and H.Carter. *Spreading the Word. The Welsh Language 2001*. Y Lolfa. 2004

## Ārējās saites

* 
* ''Gwybodiadur'': velsiešu informotēka
* Velsas stāsts
* Velsas Universitāte 
* ''The Blue Books of 1847''
* ''A Taste of Welsh Verse''
* Velsiešu valodas likums
* ''Gwefan Deddf Iaith Newydd''
* Informācija par izrunu 
* ''Omniglot'' par velsiešu valodu
* Velsiešu-angļu un angļu-velsiešu vārdnīcas 
* ''BBC Learn Welsh''
* ''Clwb malu cachu''
* ''Learn Welsh with S4C'' 
* ''Learncymraeg.org''
Aristokrātijas tituli Ķīnā

**Aristokrātijas tituli [[Ķīna|Ķīnā]]:**

* **huandi** (皇帝 - *Huángdì*) - imperators.
* **van** (王 - *Wáng*) - valdnieks, adekvāts eiropiešu "karalis".
* **gun** (公 - *Gong*) - viens no senākajiem tituliem, radies it kā leģendārā valdnieka Jao laikā (var tikt pielīdzināts eiropiešu "hercogs").
* **hou** (侯 - *Hóu*) - sākotnēji mantojams tituls, Haņu dinastijas laikā tā pārmantojamība atcelta (var tikt pielīdzināts eiropiešu "marķīzs").
* **bo**
* **dzji**
* **naņ**
* **[[džuhou]]** (诸侯 - *zhūhóu*) - aristokrāts.
Evu valoda

**Evu valoda** (**'), arī **evegbe*', ir [[Nigēras-Kongo valodas|Nigēras-Kongo]] saimes [[Gbe valodas|gbe]] atzara valoda, kurā runā aptuveni 3 miljoni cilvēku [[Gana|Ganā]] un [[Togo]]. Tāpat, kā citas gbe valodas, evu valoda ir tonāla valoda.

== Ārējās saites ==

* [http://www.ethnologue.org/show_language.asp?code=ewe *Ethnologue* par evu valodu] 
* [http://www.let.leidenuniv.nl/verba-africana/ewe/c-ewe-language.htm Evu valoda]  (*Verba Africana*)
* [http://www.omniglot.com/writing/ewe.htm *Omniglot* par evu alfabētu]
* [https://web.archive.org/web/20060812052246/http://www.ghanakeyboards.com/ *GhanaKeyboards.Com*]
* [https://web.archive.org/web/20070321212319/http://www.panafril10n.org/wikidoc/pmwiki.php/PanAfrLoc/Gbe *PanAfriL10n* vietne]
* [https://web.archive.org/web/20071223022701/http://classweb.gmu.edu/accent/nl-ipa/eweipa.html *Eve IPA*]
* [http://www.eweland.com/ *Eweland.com'']
Spāņvalodīgo valstu uzskaitījums

thumb|upright=1.5|Valstis, kur spāņu valoda ir valsts valoda
Šajā uzskaitījumā iekļautas valstis, kur spāņu valoda ir valsts valoda (pēc iedzīvotāju skaita) vai tai ir noteikts īpašs statuss:

## Atkarīgā teritorija

## Citas valstis

Vēl vismaz 10 valstīs, kur spāņu valoda nav valsts valoda, bet tai ir speciāls statuss:: Andora, Beliza, Brazīlija, Gibraltārs, Maroka, Filipīnas, Trinidāda un Tobāgo, ASV, Vatikāns un Rietumsahāra.
Skiti

thumb|220px|Skitu karavīrs
**Skiti** šaurākajā nozīmē ir apzīmējums irāņu grupas valodā runājošām ciltīm, kas kopš 7. gadsimta pirms Kristus dzīvoja tagadējās Krievijas un Ukrainas dienviddaļas stepēs un uzturēja ciešus sakarus ar Melnās jūras grieķu kolonijām un tālāk uz ziemeļiem dzīvojošajām pirmbaltu un pirmsomugru ciltīm. Plašākā nozīmē par skitiem dēvē visas indoirāņu valodās runājošās ciltis, kas šajā periodā dzīvoja Austrumeiropas un Centrālāzijas stepju zonā (sarmati, saki u.c.), kas izveidoja nomadu tautu agrīnos valstiskos veidojumus (Skītija, Sarmatija, Alanija u.c.). Seno autoru ietekmē, kas visus barbarus iedalīja ķeltos, ģermāņos un skitos, līdz pat viduslaikiem par skitiem dēvētas arī citas šajā reģionā dzīvojošās ciltis. Skitu kultūra ir atstājusi ietekmi uz toreizējo kaimiņtautu kultūrām, tostarp ķeltu, ģermāņu, slāvu, baltu un somugru tautām.

## Literatūra
* Граков Б. Н. Скифы. — М.: 1971. 
* E. V. Cernenko, M. V. Gorelik: *The Scythians 700-300 BC.* Osprey, London 1983. 
* Iaroslav Lebedynsky: *Les Scythes. La civilisation nomade des steppes, VII.-III. siéc av. J.-C.* Errance, Paris 2003. 
* François Cornillot: *L'aube scythique du monde slave.* in: *Slovo.* Revue du Centre d'Études Russes, Eurasiennes et Sibériennes (CERES), Paris 14.1994, 77-259. 
* François Cornillot: *Le feu des Scythes et le prince des Slaves.* in: *Slovo.* Revue du CERES. Paris 20/21.1998, 27-127. 
* Hermann Parzinger: *Die Skythen*. Beck, München 2004.  (neuer, hervorragender Gesamtüberblick)
* Hermann Parzinger, Wilfried Menghin und Manfred Nawroth (Hrsgg.): *Im Zeichen des Goldenen Greifen. Königsgräber der Skythen*. Prestel Verlag, München 2007

* E.D. Frolov: ''Die Skythen in Athen.'' in: *Hyperboreus.* Studia classica. Beck, München/St. Peterburg 6.2000,1, S.3-30. 

## Ārējās saites
* Ceļojoša izstāde "Skitu ķēniņu kapenes" 
* Hērodota "Vēsture" (fragmenti par skitiem)
Explorer programma

**''Explorer'' programma** (no angļu valodas — 'pētnieks') bija ASV pirmā pavadoņa palaišanas projekts, ko realizāja ASV Armija. Pēc Vanguard projekta aizkavēšanās un PSRS palaistā pirmā pavadoņa Sputņik-1 palaišanas *Explorer* progammai tika dota prioritāte.  tika palaists pirmais ASV mākslīgais pavadonis *[[Explorer 1]]*. Līdz 1958. gada beigām tika palaisti vēl četri pavadoņi, no kuriem tikai divi sasniedza orbītu. Pēc *[[Explorer 3]]* datu analīzes tika atklātas Van Allena radiācijas joslas.

## ''NASA Explorers''
Pēc NASA dibināšanas 1958. gadā tā no ASV Armijas pārņēma Zemes izpētes pavadoņu projektu, kas turpinās vēl līdz šodienai. Ar tiem veikti daudzi atklājumi par Zemes magnetosfēru, gravitāciju, Saules vēju, mikrometeorīdiem, ultravioleto starojumu, kosmiskajiem stariem un rentgenstariem no Saules sistēmas un Visuma; par jonosfēru, Saules plazmu, enerģētiskajām daļiņām, atmosfēru. Šīs misijas arī veikušas pētījumus gaisa blīvumā, radioastronomijā, ģeodēzijā, gamma starojuma astronomijā. Daži *Explorer* kosmiskie aparāti ir devušies uz citām planētām, daži ir pētījuši Sauli.

## Misiju uzskaitījums

## Ārējās saites
* Explorers progamma
* Explorer misijas
LS

**LS** vai **Ls** var būt:
* Lats
* Lesoto ISO 3166-1 valsts kods
* .ls — Lesoto augšējā līmeņa domēns
Semjuels Hantingtons

**Semjuels Filipss Hantingtons** (, dzimis , miris ) bija amerikāņu politologs. Pazīstams kā civilizāciju sadursmes koncepcijas izstrādātājs un aizstāvis.

Beidza Jeila Universitāti, Hārvarda Universitātē ieguva doktora grādu.

1968. gadā publicēja darbu *Political Order in Changing Societies*, kurā oponēja modernizācijas teorētiķu uzskatiem, ka ekonomiskais un sociālais progress noteikti novedīs pie demokrātijas nodibināšanās dekolonizētajās valstīs. Tajā pašā gadā Hantingtons bija prezidenta Lindona Džonsona padomdevējs un publiski aizstāvēja Dienvidvjetnamas lauku rajonu bombardēšanu Vjetnamas kara laikā. 1977. un 1978. gadā Hantingtons bija ASV Nacionālās Drošības padomes koordinators.

1993. gadā Hantingtons žurnālā *[[Foreign Affairs]]* publicēja rakstu *The Clash of Civilizations?*, kurā oponēja Frānsisa Fukujamas vēstures beigu teorijai un apgalvoja, ka laikā pēc Aukstā kara pasaules lielākie konflikti notiks nevis ideoloģiskā, bet civilizāciju (kultūru) līmenī.

Pēdējais Hantingtona darbs ir 2004. gadā izdotais *Who Are We? The Challenges to America's National Identity*, kurā proponēts, ka imigrācija ASV, sevišķi no Latīņamerikas, apdraud ASV nacionālo identitāti.

thumb|300px|Pasaules civilizācijas pēc Hantingtona

Hantingtons ir divreiz izvirzīts ievēlēšanai ASV Zinātņu akadēmijā, tomēr abas reizes tika nobalsots pret, lielā mērā pateicoties matemātiķa Serža Langa pārmetumiem par matemātikas metožu nekorektu izmantošanu Hantingtona darbos.

## Ārējās saites
Frančvalodīgo valstu uzskaitījums

thumb|upright=2|Valstis, kur franču valoda ''de jure'' ir valsts valoda

Šajā uzskaitījumā iekļautas valstis, atkarīgās teritorijas un atsevišķu valstu administratīvās vienības, kur franču valoda ir oficiālā valoda. Lielākajā daļā no tām franču valoda nav vienīgā oficiālā valoda, tādējādi to iedzīvotāju skaits nav vienāds ar frančvalodīgo skaitu.

## Valstis

Arī  starptautiskajās organizācijās reģistrējas kā frančvalodīga valsts.

## Atkarīgās teritorijas un valstu administratīvās vienības
Četriem Francijas aizjūras reģioniem (*régions d'outre-mer*) ir vienāds statuss ar metropoles reģioniem un tādēļ tie nav iekļauti šajā sarakstā: Gvadelupa, Gviāna, Martinika un Reinjona.

## Valstis, kurās franču valoda nav oficiāla, bet plaši tiek lietota

[thumb|200px|[Magriba Āfrikas kartē]]

## Skatīt arī
* Starptautiskās organizācijas, kurās franču valoda ir oficiālā valoda
Navarras Karaliste

right|thumb|200px|Navarras Karalistes ģerbonis
right|thumb|200px|Bluā-Šampaņas dinastijas ģerbonis

**Navarras Karaliste** (, , ) bija karaliste, kas laikā no 905. līdz 1589. gadam pastāvēja Pireneju pussalas ziemeļrietumos un Francijas rietumdaļā.

## Vēsture

905. gadā grāfs Sančo Garsija (iespējams, vestgotu karaļa Rekkareda pēctecis) proklamēja no franku valsts neatkarīgu Navarras Karalisti (basku *Nafarroako*), un uzreiz sāka paplašināt savas valsts teritoriju, atņemot franku un mauru zemes. Visveiksmīgākais no Navarras karaļiem bija Sančo III Garsija (*Sancho Garcés III*), kura laikā (aptuveni 1000.-1035.) Navarras Karaliste pletās pa visu Ibērijas pussalas ziemeļdaļu.

* 1076. gadā Navarru uz brīdi iekaroja Aragonas Karaliste, taču jau 1134. gadā Navarra atkal bija suverēna karaliste ar Garsiju V tronī.
* 1234. gadā pēc Sančo VII nāves (viņam nebija bērnu), Navarras tronī kāpa Bluā dinastija, kuras pamatlicējs bija Šampaņas grāfs Tibo IV Lielais. Pēdējā šīs dinastijas karaliene Joanna (Žanna, 1272-1305) 1284. gada 16. augustā apprecējās ar Francijas karali Filipu IV Skaisto, un Navarra uz personālūnijas pamata līdz 1328. gadam iekļāvās Francijas Karalistē. 
* 1441. gadā līdz ar karalienes Blankas laulībām, Navarra uz personālūnijas pamata līdz 1479. gadam iekļāvās Aragonas Karalistē.
* 1479. gadā par Navarras karali kļuva Fuā grāfs Fransisks Fēbs un Navarras zemes tika apvienotas ar Bearnu.

1484. gadā Navarrā sāka valdīt Albrē (*Albret*) dzimta - Joans (Žans) d'Albrē apprecējās ar Navarras troņmantnieci Katrīnu de Fuā. 1512. gadā Aragonas karalis un Kastīlijas reģents Ferdinands II Katolis atņēma karalim Joanam visu Navarras Karalistes daļu uz dienvidiem no Pirenejiem, izņemot Lejasnavarru. 1521. gada karaļa Anrī d'Albrē mēģinājums ar bruņotu spēku atgūt zaudētās teritorijas bija neveiksmīgs (cieta smagu sakāvi pie Pavijas, krita gūstā).

1547. gadā karaliene Joanna III d'Albrē (*Jeanne d'Albret*) apprecējās ar Burbonē un Vandomas hercogu Antuānu (*Antoine de Bourbon, duc de Vendôme*). Viņu dēls Anrī (*Henri IV, Henri le Grand, Henri de Navarre*) 1589. gadā kļuva par Francijas karali Anrī IV. Kopš tā laika Navarras Pireneju pussalas daļa ir Spānijas īpašumā, bet Pireneju kalnu ziemeļos esošās Navarras teritorijas ir Francijas sastāvā. Francijas karaļi līdz pat Franču revolūcijai un pēc tam arī Burbonu restaurācijas laikā turpināja lietot Navarras karaļu titulu.

Map Iberian Peninsula 1000-es.svg|Ap 1000. gadu
Map Iberian Peninsula 1037-es.svg|1037. gadā
Traité de Bretigny.svg|1360. gadā
Map France 1477-en.svg|1477. gadā
Péninsule ibérique en 1516.png|Pēc Navarras aneksijas 1512.-1516. gadā
Péninsule ibérique en 1556.png|1556. gadā
Ultrapuertos (principios del siglo XVI).svg|Sadalīšana starp Franciju un Spāniju


## Ārējās saites
Dzintars (nozīmju atdalīšana)

**Dzintars** var būt:
* Dzintars — fosilie sveķi, ko izmanto rotaslietu izgatavošanai;
* Dzintars — vīrieša personvārds latviešu valodā.

## Uzvārds
* Jānis Dzintars (1928—2007), vēsturnieks un politiķis;
* Normunds Dzintars (dzimis 1971), pedagogs un politiķis;
* Raivis Dzintars (dzimis 1982), politiķis;

## Citas nozīmes
* Dzintars — uzņēmuma "Rīgas piena kombināts" ražots kausētais siers;
* Dzintars — bijušais biokosmētikas un parfimērijas ražotājs Latvijā;
* Dzintars — uzņēmums H.A. Brieger, kurš pārņēma tiesības ražot produkciju ar brendu "Dzintars";
* Dzintars — ciems Salaspils novadā;
* Dzintars — ciems Tukuma novada Pūres pagastā.

## Skatīt arī
* Dzintari
* Dzintares pilskalns
Meniešu valoda

**Meniešu valoda** (*Gaelg* vai *Gailck*, ) ir ķeltu saimes gēlu atzara valoda, ko prot ap tūkstoš cilvēku Menas Salā. Tā ir senīru valodas pēctece, daļēji līdzīga Olsteras un Gelovejas īru valodas dialektiem.

Pēdējais cilvēks, kam meniešu valoda bija dzimtā, nevis apzinātā vecumā apgūta valoda, nomira 1974. gadā, taču līdz tam laikam daudzi citi cilvēki jau bija sākuši mācīties meniešu valodu kā otro valodu, un zinātnieki jau bija savākuši daudz materiālu par to. 20. gadsimtā radās kustība par meniešu valodas saglabāšanu. Meniešu valoda tiek apgūta vairākās universitātēs un koledžās uz salas, kā arī Skotijā. Pašlaik interese par šo valodu nedaudz pieaug — 2011. gada tautas skaitīšanā 1823 cilvēki norādīja, ka prot šo valodu, salīdzinot ar 1689 cilvēkiem 2001. gadā.

## Ārējās saites

* Informācija par meniešu valodu
* ''isle-of-man.com'' valodas sadaļa 
* Gēlisko valodu vārdnīcas
* Meniešu-angļu vārdnīca
* Meniešu valodas tiešsaistes kursi
Edmontonas "Oilers"

**Edmontonas "Oilers"** () ir profesionāls Kanādas hokeja klubs, kas ir bāzēts Edmontonā, Kanādā. Klubs spēlē Nacionālās hokeja līgas Rietumu konferences Klusā okeāna divīzijā. Tas tika dibināts 1972. gadā kā **Albertas "Oilers"** un kopš 1979. gada spēlē NHL, pirms tam startēja WHA čempionātā.

Savas pastāvēšanas vēsturē "Oilers" ir 5 reizes uzvarējis NHL, 9 reizes ir kļuvis par konferences uzvarētāju un 7 reizes — divīzijas čempionu. Mājas spēles komanda aizvada *[[Rogers Place]]* hallē. Lielu daļu savas profesionālā spēlētāja karjeras "Oilers" rindās aizvadīja leģendārais Veins Greckis.

## Sasniegumi
* **[[Stenlija kauss]]**: 5
** 1983–84, 1984–85, 1986–87, 1987–88, 1989–90
* **Konferences čempioni**: 9
** 1982–83, 1983–84, 1984–85, 1986–87, 1987–88, 1989–90, 2005–06, 2023—2024, 2024—2025
* **Divīzijas čempioni**: 7
** 1978–79 (WHA), 1981–82, 1982–83, 1983–84, 1984–85, 1985–86, 1986–87

## Spēlētāji
right|150px|thumb|1996-2011Klubā savulaik spēlējuši tādi spēlētāji kā Marks Mesjē, Pols Kofijs, Jari Kurre, Žaks Plante, Als Hamiltons, kā arī leģendārais Veins Greckis.

### Pašreizējais sastāvs
*Pēdējoreiz atjaunots 2024. gada 3. maijā.*

#### Vārtsargi
* 30  Kelvins Pikards
*  Tristans Džerijs

#### Aizsargi

* 2  Evans Bušārs
* 5  Kodijs Sīsī
* 14  Matiass Ekholms
* 25  Dernels Nērss (Kapteiņa palīgs)
* 27  Brets Kulaks
* 51  Trojs Stečers
* 73  Vensāns Dešarnē

#### Uzbrucēji

* 10  Dereks Raians
* 13  Matiass Jonmarks
* 18  Zeks Haimens
* 19  Adams Enrike
* 28  Konors Brauns
* 29  Leons Draizaitls (Kapteiņa palīgs)
* 33  Viktors Arvidsons
* 39  Sems Keriks
* 53  Džefs Skiners
* 55  Dilans Holovejs
* 71  Raiens Maklods
* 89  Sems Gagners
* 90  Korijs Perijs
* 92  Vasilijs Podkolzins
* 93  Raiens Ņūdžents-Hopkinss (Kapteiņa palīgs)
* 97  Konors Makdeivids (Kapteinis)

### Latvijas hokejisti "Oilers" sastāvā

## Līderi
### Komandas visu laiku rezultatīvākie spēlētāji


Punkti
Vārti
Rezultatīvas piespēles













### Kluba spēlētāju rekordi
* Visvairāk gūto vārtu sezonā: Veins Greckis, 92 (1981.—82., NHL rekords)
* Visvairāk rezultatīvo piespēļu sezonā: Veins Greckis, 163 (1985.—86., NHL rekords)
* Visvairāk gūto punktu sezonā: Veins Greckis, 215 (1985.—86., NHL rekords)
* Visvairāk soda minūšu sezonā: Stīvs Smits, 286 (1987.—88.)
* Visvairāk gūto punktu sezonā, starp aizsargiem: Pols Kofijs, 138 (1985.—86.)
* Visvairāk gūto punktu sezonā, starp debitantiem: Jari Kurri, 75 (1980.—81.)
## Atsauces

## Ārējās saites

* Kluba oficiālā mājaslapa 
* Hockey-Reference profils
LR

**LR** var būt:
* Latvijas Radio;
* Latvijas Republikas saīsināts apzīmējums;
* Libērijas ISO 3166-1 kods; 
* Lr - lourensija (nestabila ķīmiskā elementa ar kārtas skaitli 103) simbols.
Digrafs

**Digrafs** (no  (*δῐ-*) — 'divi' un  (*gráfō*) — 'rakstu) ir burtu pāris, ar ko apzīmē vienu fonēmu vai fonēmu sekvenci, kas neatbilst šo burtu parastajai skaniskajai vērtībai. Parasti (bet ne vienmēr) tā ir skaņa, ko dotās valodas ortogrāfijā nav iespējams apzīmēt ar vienu burtu. Parasti terminu "digrafs" lieto grafēmām, kuru izruna gandrīz vienmēr ir viena un tā pati.

Gadījumos, kad digrafs neapzīmē speciālu skaņu, tas var būt agrāko laiku relikts, kad valodai bija atšķirīga izruna, vai arī attēlo atsevišķu dialektu atšķirības, kā tas ir gadījumā ar digrafu **wh** angļu valodā.

Dažu valodu ortogrāfijās digrafi tiek uzskatīti par atsevišķiem burtiem ar savu vietu alfabētā, kā piemēram **ch** svahili valodā, vai **ij** nīderlandiešu valodā. Šādos gadījumos digrafi nav dalāmi pa atsevišķiem burtiem kārtojot pēc alfabēta, pārnesot vai saīsinot. Citos gadījumos, kā piemēram, angļu valodā, tam nav nozīmes.

## Digrafu tipi
Izšķir divus galvenos digrafu tipus: sekvences un dubultos burtus.

* Sekvences digrafi ir dažādu burtu pāri specifiskā kārtībā. Piemēram, angļu valodas **ch** skaņas  attēlošanai, indonēziešu valodas **ng** skaņas  attēlošanai, nīderlandiešu valodas **ij** divskaņa  attēlošanai.
* Dubultburtu digrafi ir vienādu burtu pāri, kas apzīmē savādāku skaņu, nekā šie burti paši par sevi. Piemēram, grenlandiešu valodā burts **l** apzīmē skaņu , bet digrafs **ll** — .

## Digrafi latviešu valodā
Latviešu valodas ortogrāfijā ir sekojoši digrafi:
* **[[dz]]** — balsīga dentāla afrikāta ,
* **[[dž]]** — balsīga alveolāra afrikāta ,
* divskaņu digrafi **ai**, **au**, **ei**, **eu**, **ie**, **iu**, **oi**, **ou**, **ui**.
* pozicionālie digrafi **ds** un **ts** galotnēs nebalsīgas dentālas afrikātas  attēlošanai.

## Skatīt arī
* Diakritiskā zīme
* Divskanis
* Ligatūra
* Ortogrāfija
* Trigrafs
PH indikators

**pH indikatori** ir organiskas krāsvielas, kas atkarībā no vides pH maina savu krāsu. Tie agrāk plaši tika izmantoti pH aptuvenai noteikšanai un skābju-bāzu titrēšanai, taču pēdējā laikā, parādoties lētiem pH testeriem un automātiskās potenciometriskās titrēšanas iekārtām, pH indikatori ir zaudējuši savu nozīmi. Tomēr tos joprojām izmanto vienkāršām analīzēm.

## Darbības princips

pH indikators parasti ir vai nu vāja skābe vai vāja bāze, kuras molekulārajai un jonu formai ir atšķirīgas krāsas. Vispārējās reakcijas vienādojums, pH indikatoram reaģējot ar nosakāmajā šķīdumā esošajām ūdens molekulām:
: HInd + H2O  H3O^+ + Ind^-

Ar HInd apzīmēta indikatora molekulārā forma, bet ar Ind− — jonu forma. Ja pH indikatoru pievieno skābam šķīdumam ar lielu H3O+ koncentrāciju, indikatora protolīzes līdzsvars nobīdās pa kreisi, un šķīdumā indikators lielākoties ir tikai molekulu veidā, piešķirot šķīdumam indikatora molekulārās formas krāsu. Savukārt, ja to pašu indikatoru pievieno sārmainam šķīdumam ar lielu OH- jonu koncentrāciju, OH- reaģēs ar indikatora protolīzes reakcijā radušamies H3O+ joniem, samazinot to koncentrāciju un novirzot indikatora protolīzes reakcijas līdzsvaru pa labi, kas šķīdumam piešķirs indikatora jonu formas krāsu.

## Krāsas maiņa
Zemāk ir norādītas dažādu pH indikatoru krāsas izmaiņas saskaņā ar grāmatu *Ķīmija, Rokasgrāmata skolēniem*. Ar pelēku krāsu ir norādīts diapazons, kurā indikatora krāsa mainās no vienas uz otru no tā divām krāsām.

Metildzeltenais (sarkana—dzeltena)
Metiloranžs (sarkana—oranždzeltena)
Metilsarkanais (sarkana—dzeltena)
Lakmuss (sarkana—zila)
Fenolftaleīns (bezkrāsas—purpurvioleta)
Naftolvioletais (oranždzeltena—violeta)

## Ikdienā sastopami pH indikatori
thumb|Sarkanie kāposti
Ir pazīstams eksperiments, kurā kā pH indikators tiek izmantota sarkano kāpostu sula, kas atkarībā no tā, vai tai piejauc dzeramo sodu vai etiķi, maina savu krāsu. Tas izskaidrojams ar dabisko flavonoīdu — antociānu klātbūtni.

## Skatīt arī
* Metildzeltenais
* Metiloranžs
* Metilsarkanais
* Lakmuss
* Fenolftaleīns
* Naftolvioletais

## Atsauces